San Tomė (sala)
San Tomė – viena iš dviejų pagrindinių San Tomės ir Prinsipės valstybės salų Bonio įlankoje. Ši sala yra 854 km² ploto ir yra didžiausia valstybės sala. Salos ilgis siekia 48 km, plotis – 32 km. Šioje saloje gyvena 96 % San Tomės ir Prinsipės gyventojų – 157 000 (2009 m.). Šiaurinėje salos dalyje yra valstybės sostinė San Tomė. Šioje saloje yra ir aukščiausias šalies taškas San Tomės viršukalnė (2 024 m).